Πρόεδρος της Τουρκικής Δημοκρατίας της Βόρειας Κύπρου

Ο Πρόεδρος της Τουρκικής Δημοκρατίας της Βόρειας Κύπρου είναι ο λεγόμενος αρχηγός της μη αναγνωρισμένης Τουρκικής Δημοκρατίας της Βόρεια Κύπρου, των κατεχομένων από την Τουρκία εδαφών της Κυπριακής Δημοκρατίας. Ο Ραούφ Ντενκτάς ήταν ο πρώτος πρόεδρος και ιδρυτής του ψευδοκράτους της Βόρειας Κύπρου, ο οποίος και αποσύρθηκε το 2005. Τη θέση του ανέλαβε ο Μεχμέτ Αλί Ταλάτ, ακολουθούμενος από τον Ντερβίς Έρογλου, μετά από τον Μουσταφά Ακιντζί, τον Ερσίν Τατάρ και από το 2025, τον Τουφάν Ερχιουρμάν.

Ο πρόεδρος εκλέγεται κάθε πέντε χρόνια και οι προεδρικές εκλογές διεξάγονται σε δύο γύρους μέχρι ένας εκ των υποψηφίων να λάβει τουλάχιστον 50% των ψήφων. Είναι απαραίτητο ο πρόεδρος να προέρχεται από την νήσο της Κύπρου και πρέπει να έχει ζήσει στη χώρα για τουλάχιστον πέντε χρόνια, να έχει λάβει δευτεροβάθμια εκπαίδευση και να είναι άνω των 30 ετών.

Η προεδρία δεν είναι τελετουργική θέση (δηλαδή παρόμοια με αυτή του Προέδρου της Δημοκρατίας της Ελλάδας) καθώς η Τ.Δ.Β.Κ. ακολουθεί ένα σύστημα ημιπροεδρικό. Ο Πρόεδρος διατηρεί το δικαίωμα να διαλύσει την Συνέλευση της Δημοκρατίας (το κοινοβούλιο) σε περίπτωση που δεν μπορεί να σχηματιστεί κυβέρνηση εντός εξήντα ημερών ή τρεις διαδοχικές κυβερνήσεις αντιμετωπίσουν πρόταση μομφής. Μπορεί επίσης να προεδρεύει στο Υπουργικό Συμβούλιο, αν το επιθυμεί, μπορεί να εγκρίνει τους διορισμούς των δικαστών και του προέδρου του Ανώτατου Δικαστηρίου και έχει το δικαίωμα να διαβιβάζει νόμους που εγκρίθηκαν από την Συνέλευση της Δημοκρατίας στο Ανώτατο Δικαστήριο. Ο πρόεδρος έχει επίσης παραδοσιακά υπάρξει ο επικεφαλής των διαπραγματεύσεων για την επίλυση του Κυπριακού Ζητήματος και είναι υπεύθυνος για τις εξωτερικές υποθέσεις της Τ.Δ.Β.Κ.

Όταν ο πρόεδρος βρίσκεται στο εξωτερικό εκπροσωπείται στο εσωτερικό της χώρας από τον πρόεδρο της Συνέλευσης της Δημοκρατίας (πρόεδρο του «κοινοβουλίου» της ΤΔΒΚ).

Στις εκλογές του 2025 εξελέγη ο σημερινός Πρόεδρος Τουφάν Ερχιουρμάν, ο οποίος ανέλαβε καθήκοντα στις 24 Οκτωβρίου 2025.

 Κατάλογος προέδρων της Τ. Δ. Βόρειας Κύπρου (1975-σήμερα) 

 Πρόεδρος του Τουρκικού Ομοσπονδιακού Κράτους της Κύπρου (1975-1983) 
Το Τούρκικο Ομοσπονδιακό Κράτος της Κύπρου είχε σκοπό να αποτελέσει αυτόνομο τμήμα της Κύπρου, αλλά η πρόταση απορρίφθηκε από την κυβέρνηση της Δημοκρατίας της Κύπρου.
Όνομα  ΠορτραίτοΕκλογήΘητείαΠολιτικό κόμμα1Ραούφ Ντενκτάς104x104px1976198113 Φεβρουαρίου 197515 Νοεμβρίου 1983Ανεξάρτητος
Κόμμα Εθνικής Ενότητας

 Προέδροι της Τουρκικής Δημοκρατίας της Βόρειας Κύπρου (1983-σήμερα) 
Ο κατάλογος αυτός περιλαμβάνει όλους τους προέδρους μετά την μονομερή ανακήρυξη ανεξαρτησίας της Βόρειας Κύπρου το 1983, η οποία ακολούθησε μετά την άρνηση της κυβέρνησης της Δημοκρατίας της Κύπρου να αναγνωρίσει το Τούρκικο Ομοσπονδιακό Κράτος της Κύπρο.
Όνομα ΠορτραίτοΕκλογήΘητείαΠολιτικό κόμμα1Ραούφ Ντενκτάς104x104px198519901995200015 Νοεμβρίου 198324 Απριλίου 2005Κόμμα Εθνικής Ενότητας–Χακί Ατούν88x88px -15 Μαρτίου 199025 Απριλίου 1990Κόμμα Εθνικής Ενότητας2Μεχμέτ Αλί Ταλάτ95x95px200524 Απριλίου 200523 Απριλίου 2010Ρεπουμπλικανικό Τουρκικό Κόμμα3Ντερίβις Ερώγλου108x108px201023 Απριλίου 201030 Απριλίου 2015Κόμμα Εθνικής Ενότητας4Μουσταφά Ακιντζί116x116px201530 Απριλίου 201523 Οκτωβρίου 2020Ανεξάρτητος5Ερσίν Τατάρ103x103px202023 Οκτωβρίου 202024 Οκτωβρίου 2025Κόμμα Εθνικής Ενότητας6Τουφάν Ερχιουρμάν103x103px202524 Οκτωβρίου 2025σήμεραΡεπουμπλικανικό Τουρκικό Κόμμα

 Χρονοδιάγραμμα 

 Δείτε επίσης 
 Πολιτική της Τ.Δ. Βόρειας Κύπρου
 Πρωθυπουργός της Τ.Δ. Βόρειας Κύπρου

 Παραπομπές 

 Εξωτερικοί σύνδεσμοι 
 Επίσημος ιστότοπος

Κατηγορία:Πολιτική της Τουρκικής Δημοκρατίας της Βόρειας Κύπρου
Κατηγορία:Λήμματα που περιέχουν κείμενο στα τουρκικά